שרון גורסקי

שרון גורסקי-אומשווייף (נולדה ב-6 ביוני 1977) היא שחיינית עבר, אלופת ישראל בשחייה (1993 ו-1994) במשחה ל-800 מטר חופשי, שותפה לשיא ישראל בעבר במשחה שליחות 4x200 מטר חופשי וזוכת שתי מדליות, כסף וארד מהמכביה (1993).

ביוגרפיה 
גורסקי נולדה וגדלה ברמת השרון. היא התאמנה בקבוצת מכבי קריית אונו בהדרכתו של אורי קליינמן ובקבוצת הפועל גבעתיים בהדרכתו של רובי שלו.

1993

אלופת ישראל
באליפות ישראל שנערכה באפריל 1993 זכתה גורסקי ב-3 מדליות, אחת לכל סוג. מדליית זהב במשחה ל-800 מטר חופשי בתוצאה של 9:32.45 דקות, לפני אביטל ברסלר ממכבי ראשון לציון (9:43.37 דקות) וטלי אנגולץ מהפועל ירושלים (9:46.05 דקות), מדליית כסף במשחה ל-400 מטר חופשי בתוצאה של 4:35.75 דקות, אחרי קרן רגאל מפועל ירושלים (4:27.31 דקות) ולפני עינת גבאי ממכבי חיפה (4:39.15 דקות) ומדליית ארד במשחה ל-200 מטר חופשי בתוצאה של 2:14.72 דקות, אחרי קרן רגאל שקבעה שיא ישראלי חדש של 2:07.54 דקות ועינת גבאי (2:13.26 דקות).	

בתחרויות השחייה של המכביה ה-14 שנערכו באוניברסיטת תל אביב ביולי 1993 זכתה גורסקי בשתי מדליות, כסף וארד. מדליית כסף במשחה שליחות 4x200 מטר חופשי ביחד עם עינת גבאי, גוני יהודאי וקרן רגאל בשיא ישראלי חדש של 8.47.19 דקות, אחרי ארצות הברית שקבעה שיא מכביה חדש של 8:36.70 דקות ולפני ברזיל (9:59.31 דקות) ומדליית ארד במשחה ל-800 מטר חופשי בתוצאה של 9:20.10 דקות, אחרי ליסה מרטין מארצות הברית שקבעה שיא מכביה חדש של 8:55.07 דקות ואביטל ברסלר (9:19.92 דקות). נוסף לכך, היא סיימה במקום רביעי במשחה ל-400 מטר חופשי בתוצאה של 4:34.24 דקות.

1994
באליפות ישראל שנערכה באוגוסט 1994 זכתה גורסקי במדליית זהב במשחה ל-800 מטר חופשי בתוצאה של 9:23.08 דקות, לפני אופירה אשל מהפועל קריית טבעון (9:24.56 דקות) ואביטל ברסלר (9:29.94 דקות) ובכך הגנה על תוארה ומדליות ארד, במשחה ל-200 מטר חופשי בתוצאה של 2:12.34 דקות, אחרי אופירה אשל (2:12.08 דקות) ואניה גוסטומלסקי ממכבי חיפה (2:12.20 דקות) ובמשחה ל-400 מטר חופשי אחרי אופירה אשל (4:35.73 דקות) ואביטל ברסלר (4:35.98 דקות).

חייה האישיים 
גורסקי נישאה בשנת 2004 לרמי אומשווייף, נולדו להם שלושה ילדים והם מתגוררים בהרצליה. היא עובדת סוציאלית ומאמנת כושר.

לקריאה נוספת 
 אלכס פרלסמן, נופצה הדקה ב-100 מטר, מעריב, 20 באפריל 1993
 אלכס פרלסמן, שני שיאים ומיקי אחד, מעריב, 21 באפריל 1993
 אלכס פרלסמן, התחילו לשחות לאחור, מעריב, 22 באפריל 1993
 גולן חזני, קרן אור בודדת באפלה, ידיעות אחרונות, 20 באפריל 1993
 גולן חזני, מגמת שיפור במניות השחיינים, ידיעות אחרונות, 21 באפריל 1993
 גולן חזני, שיא שליחות - ותקלות בשעון, ידיעות אחרונות, 22 באפריל 1993
 גולן חזני, יואב מאירי, בחור זהב, ידיעות אחרונות, 11 ביולי 1993
 גולן חזני, 13 שנים חיכו למאירי, ידיעות אחרונות, 14 באוגוסט 1994
 גולן חזני, שיא לקינוח, ידיעות אחרונות, 15 באוגוסט 1994
 אלכס פרלסמן, חליקה ואורבך - דור העתיד, מעריב, 15 באוגוסט 1994

קישורים חיצוניים

שחייניות חופשי ישראליות
אלופות ישראל בשחייה
שיאניות ישראל בשחייה
הרצליה: אישים
בוגרות תיכון רוטברג (רמת השרון)
בוגרי תיכון רוטברג (רמת השרון)
בוגרות האוניברסיטה העברית בירושלים
בוגרי האוניברסיטה העברית בירושלים
עובדות סוציאליות ישראליות
עובדים סוציאליים ישראלים
מאמנות ספורט
ישראליות שנולדו ב-1977
ישראלים שנולדו ב-1977